Kórusfesztivál Siklóson 🎼🏰 2025
2025-06-14 15:30 - 17:00 UTC | Siklósi Vár, Vajda János tér 8., Siklós, Baranya, 7800, Magyarország
Kórusfesztivál Siklóson – Tenkes Kórusfesztivál – 2025.06.14-én 15:30-tól!
Siklóson a Vár gyakori helyszíne a kórustalálkozóknak, koncerteknek, akár a Várkápolna, akár a Várkert a helyszín – hogy egy friss példát említsünk, az áprilisban megrendezett Muzsikáló Tavasz is ilyen kulturális programlehetőség volt!
Tenkes Kórusfesztivál – a rendezvényről
A Tenkes Kórusfesztivál a baranyai Siklós városában zajló, hagyományteremtő célú kórusrendezvény, amelyet a házigazda Siklósi Tenkes Vegyeskar szervez a Pécs-Baranyai Kórus- és Zenekari Szövetség, valamint a város önkormányzata támogatásával. A fesztivál célja, hogy változatos kórusokat hívjon meg és bemutassa őket a közönségnek, miközben élményekkel gazdagítja a helyi kulturális életet.
A fesztiválon hagyományosan 6–8 kórus vesz részt több városból, mint Pécs, Kaposvár, Baja, Szigetvár és természetesen Siklós – főként vegyes karok, de szólisták is színesítik a programot. A műsorban szerepelnek klasszikus és egyházi művek valamint könnyedebb, közönségbarát dalok is – a szervezők célja, hogy vidám hangulatú, változatos repertoárt kínáljanak mindenki számára!
A 2023-as rendezvényen például hét kórus lépett fel a vár páratlan akusztikájú udvarán, ahol a műsor fénypontjaként Tillai Aurél Kossuth- és Liszt Ferenc-díjas zeneszerző műveit adták elő közösen.
Információk a kórusfesztiválról
Ami a legfontosabb: a belépés díjtalan!

Esőhelyszín: Siklósi Római Katolikus Templom
Közreműködnek:

Harcos Fruzsina műsorvezető
Komáromi Judit művészeti vezető
Kunváriné Okos Ilona

Fellépő kórusok

Capo di tutti i Capi Kamarakórus
Mohácsi Bartók Béla Vegyeskar
Nosztalgia Énekegyüttes
Pécsi Kamarakórus
Siklósi Tenkes Vegyeskar
Szekszárdi Gárdonyi Zoltán Református Együttes
Tinódi Vegyeskar

Támogatók:

PÉCS-BARANYAI KÓRUS-ÉS ZENEKARI SZÖVETSÉG
SIKLÓS VÁROS ÖNKORMÁNYΖΑΤΑ
Nemzeti Kulturális Alap

Játszma a halállal 🎭 Siklós
2025-06-20 20:00 - 22:00
Játszma a halállal – Placid – Siklóson, a várban, 2025.06.20-án! 60 perces színdarab, amely rabul ejt!
A “Placid – Játszma a halállal” egy erőteljes, mélyen megindító darab, amely Olofsson Placid atya életét és szenvedését dolgozza fel a Gulág borzalmai között. A játék központjában az eleven hit és az emberi kitartás áll, amelyek nemcsak múlt üzenetet hordoznak, hanem a jelenben is értékes tanításokat kínálnak.
Két karakter viszi a színt: Placid atya, illetve a Halál. A történet egyszerre dokumentumdráma és filozófiai dialógus: Placid atya harca a túlélésért, a reményért és az emberi méltóság visszaszerzéséért egy benttartott, kegyetlen világban. Monológjai során hitbéli vízióit és túlélési stratégiáit – mint a “túlélés négy szabálya” – idézi fel.
darab egyik erőssége a minimalistára tervezett játékstílus és színpadkép. Bezerédi Zoltán a Halál megformálásában az emberi félelem elvont szimbólumát testesíti meg, míg Martinkovics Máté Placid atyájaként együttérzést, méltóságot és belső erőt sugároz. A színészi játék őszinte és őszinte, minimalista gesztusokra és belső drámaiságra épít .
A rendkívül puritán díszlet – fakeretek, gyertyák, vetített arcképek – reflektorfénybe helyezi a történetet és az érzelmi feszültséget, így a néző a szereplőkkel együtt járja végig a reménnyel teli, mégis tragédiákkal terhelt utat. A darab nemcsak egy ember sorsát mutatja be, hanem a XX. századi totalitárius terror történetébe is belehelyezi azt.
Az előadás a Gulág fizikai és lelki megpróbáltatásain keresztül mutatja be az emberi méltóság kitartását a diktatúrával szemben.

Szerencsére a baranyai – ormánsági térségben idén igazán gazdag színi programlehetőségeink vannak, gondoljunk példaként a Zrínyi 1566, Rézerdő Lakói, Csalóka Péter vagy A fekete bojtár előadásokra… most azonban Siklóson a sor és a kommunizmus áldozataira való emlékezésre a színdarab által!
Játszma a halállal – Placid – információk, szereposztás

Placid: Sütő András
Halál: Bezerédi Zoltán
Írta: Szabó Borbála
Írótárs: Fehér Pörzse
Zeneszerző: Bánki Mihály
Díszlet és jelmeztervező: Fábián Eszter
Hangmérnök: Jánosi Gábor
Szcenikai munkatárs: Kátai Csaba
Kreatív producer: Serfőző Krisztina

Helyszín: Siklósi Vár
Időpont: 2025.06.20. 20:00
Belépés: ingyenes

Este a teraszon 🌠 Siklósi Vár
2025-07-11 20:00 - 23:59
Este a teraszon – impozáns látványt nyújt a Siklósi Vár teraszáról a csodás baranyai táj, főleg egy fülledt esti naplementében, hideg italok és kellemes zene társaságában: folytatódik az „Egy este a teraszon” programsorozat a korábbi évek után is!
A páratlan és szemet gyönyörködtető táj, a kellemesen csengő zenék és a finomabbnál finomabb italok lehetőségét igazán kihasználhatjuk a vár teraszán található kávézóban, így 2025.07.11-én szombaton este is, 20:00 – 0:00 között.

Skybar hangulat
Hűsítő italok
Finom falatok

A belépés ingyenes, de asztalfoglaláshoz kötött.
Asztalfoglalás: siklosivarfoglalas@gmail.com vagy üzenetben a vár oldalán
Ha egy este a Xavinban szállnak meg, de részesei lennének ennek a környékbeli programnak is, itt az alkalom, keressék fel a Várkávézót!

Hegedűkoncert a Siklósi várkápolnában 🎻
2025-07-27 11:00 - 12:00
Hegedűkoncert a Siklósi várkápolnában 2025.07.27-én (vasárnap) 11:00-tól.
Hasonlóan pl. a a villányi Orgonák Éjszakájához, Siklós sem maradhat komolyzenei koncert nélkül idén nyáron. Falb Bence két tételt is előad ezen a vasárnapi délelőttön, melyek:
– J. S. Bach: h-moll partita, BWV 1002– Bartók Béla: Szólószonáta hegedűre
A szervezők és Bence is mindenkit szeretettel vár!

Borszalon a Siklósi Várban 🏰 2025
2025-08-02 18:00 - 22:00
Borszalon a Siklósi Várban 2025 – a tavaly előtti és a 2024-es események nyomán idén is!
Siklósi Borszalon 2025 – Gere Tamás és Zsolt Pincészete is a helyszínen lesz!
Mi juthat eszébe az embernek Siklósról és úgy általában a dél-baranyai régióról?
🍷 Kiváló minőségű fehér-, rozé- vagy vörösborok? 🍷
🏰 Vagy talán a Siklósi Vár és annak egyedi hangulatú terasza? 🏰
🌊 Netán egy jó csobbanás Harkányban, ha már a környéken járunk? 🌊
Jó hírünk van, ugyanis ismét lehetősége lesz mindhárom opcióra…
A Siklósi Borszalon 2025-ben is folytatódik!
Az esemény a vár egyedülálló panorámáját és a prémium minőségű borokat ötvöző borkóstolóként – exkluzív módon a Siklósi Vár teraszán – folytatná a tavalyi nagy sikerű eseményt 2025-ben is, méghozzá augusztus 2-án szombaton a Villányi Borvidék szervezésében.
A teraszon 18:00-22:00-ig várják az érdeklődőket, a hangulatról DJ gondoskodik. Vendégeink a rendezvény keretében a villányi és siklósi borászatok személyes prezentálásában kóstolhatják meg a legkiválóbb villányi nedűket.
Kitelepülő pincészetek:

Ábel Pince
Bíbor Birtok
Bock Pince
Bodor Borászat
Fritsch Pince
Fontányi Borászat
Gere & Schubert
Gere Tamás & Zsolt Pincészete
Günzer Tamás Pincészete
Ipacs Szabó Birtok
Koch Csaba Villány
Riczu Tamás Borászata
Streit-Zagonyi Borászat
Sauska
TOP12 Villányi Franc válogatás
Villányi Franc és Villányi REDy közösségi stand

A chill hangulatról DJ Kau gondoskodik.

🎫 Jegyárak, jegyvásárlás 🎫
A Siklósi Borszalonra jegyvásárlás ITT lehetséges.

Early bird jegy 2025. július 20. 23:00-ig vagy a készlet erejéig: 5 900 Ft
Elővételes jegy 2025. augusztus 1. 23:00-ig: 6 900 Ft
Elővételes páros jegy (2 fő részére) 2025. augusztus 1. 23:00-ig: 12 900 Ft
Helyszíni jegyár: 8 900 Ft
Pohárbérlésre a helyszínen lesz lehetőség, melynek díja 2000 Ft. (Csak készpénzben fizethető!)

A jegyár tartalmazza a borok kóstolását, valamint a Siklósi Vár aktuális időszakos kiállításának megtekintését.
Összekötné az eseményt egy mini vakációval Harkányban?
Ne habozzon, mert szállodánkban jó ajánlat várja… előre megvásárolt fürdő belépővel!
Mini Vakáció – 1 napos strandfürdő belépővel

Siklósi Várfesztivál 🏰 2025
2025-08-08 08:00 - 2025-08-10 17:00
Siklósi Várfesztivál 2025.08.08 – 10. között, Edda koncerttel és hagyományőrző – középkori harcászati programokkal!
A Siklósi Várfesztivál az elmúlt évek alapján is bizonyította már, hogy a tavaszi programok mellett bizony a nyáriaknak is helye van a településen. Jobbnál – jobb fellépők, csaták, díszszemlék, hagyományőrző programok tarkítják majd a Siklósi Várfesztivált: középkor, lovagi tornák, látványos felvonulás, párviadalok, trubadúrok és csatajelenetek sora „vár” mindenkit. Vásári forgatag és folyamatos attrakciók a színpadon, napközben a hagyományőrzésé a főszerep, este koncertek várnak mindenkit!

A fesztivál helyszíne önmagában is lenyűgöző: a Siklósi Vár a magyar történelem egyik ikonikus építménye, amely évszázadok óta őrzi a Dél-Baranyai táj felett magasodó dombot. A fesztivál ideje alatt a vár udvara és termei megelevenednek, és visszarepítenek bennünket a múltba. Középkori hagyományőrző csoportok bemutatókat tartanak, fegyverforgatást, solymászatot és lovagi tornát láthatunk, miközben a korabeli zene és öltözet teljesen magával ragadja a látogatót.
A történelmi élmények mellett a modern zenei és kulturális programok is nagy hangsúlyt kapnak. Népszerű hazai zenekarok koncerteznek a vár színpadán, de találkozhatunk színházi előadásokkal, táncházakkal és kézműves vásárral is. A fesztivál fontos célja, hogy minden generáció megtalálja a számára érdekes programokat: a gyermekeket például bábelőadások, lovagoltatás, és játszóházak várják, míg a felnőttek élvezhetik a gasztronómiai különlegességeket és a helyi borokat is.
A Siklósi Várfesztivál hangulata különleges – egyszerre idézi meg a múlt dicsőségét és a jelen nyüzsgő életét. A várfalak között sétálva az ember úgy érzi, mintha egy időutazáson venne részt, miközben a színpadokról modern dallamok szólnak, a borospohárban pedig a környék kiváló nedűi csillognak.
Siklósi Várfesztivál 2025 – információk
A pontos programfüzet még kialakítás alatt áll.
Ami biztosan tudható, hogy a fellépők között lesz az Edda és a Nihil Chips is.
Addig is, következzenek a programlehetőségek a korábbi évekből:

Siklósi vár története – előadás
Reneszánsz Mátyás korában
Díszlövés
Viking harcászati bemutató
Török megszállás – bemutató
Igazán sötét középkor
Harcászati bemutató
Pavane zászlóforgatók
Haramza testvérek harcászati bemutatója
Solymász bemutató
Fekete sereg előadás
Csata a várkertben – bemutató
Éjszakai csata

A pontos, 2025-ös programfüzettel később jelentkezünk!

Jegyvásárlás – Edda és Nihil Chips koncert
Elővételes jegyvásárlásra már most is lehetőség van az alábbi linken. A jegyvásárlás a szombati (2025.08.09.) Edda koncertre vonatkozik.

Kedvezményes elővételi jegyár: 3.990 Ft
Elővételi jegyár: 4.990 Ft

Hogy biztosítsa jelenlétét a rendezvényen, foglalja le szállását már most a közeli Harkány városában, ahol a 200 éves történelemre visszatekintő gyógyfürdő és strand mellet a több, mint 20 éve megnyitott – a fürdő közelségében fekvő – Xavin Hotel Harkány **** Wellness & Restaurant is várja Önt kiemelt csomagajánlataival, azok közül is különösen az alábbival:
Mini Vakáció – 1 napos strandfürdő belépővel

Dolce Hegedűegyüttes 🎻 30 éves jubileum
2025-08-16 19:00 - 20:30
Dolce Hegedűegyüttes – 30 éves jubileumi koncert Siklóson, a Siklósi Várban 2025.08.16-án 19.00-tól!
A hegedűegyüttes immár 30 éve szolgáltatja a komolyzene kedvelői számára a hegedűre hangolt darabokat, elég csak az elmúlt éveket megnézni: Siklósi Városnapok, Máriagyűd, Siklósi Szalon, Advent Máriagyűdön és így tovább!
A Siklósi Dolce Hegedűegyüttes egy különleges formáció, amely kizárólag hegedűsökből áll, és 1995-ben alakult a Kanizsai Dorottya Általános és Zeneiskola növendékeiből. Az együttes célja a zene szeretetének közvetítése és a közös muzsikálás örömének megosztása. Az évek során számos díjat és elismerést kaptak, például 2001-ben a Batthyány Kázmér-díjat, valamint 2023-ban a Baranya megyei Kulturális és Művészeti Kitüntető Díjat. Repertoárjuk a barokk zenétől a modern slágerekig terjed, és rendszeresen fellépnek helyi, megyei, valamint nemzetközi rendezvényeken is.
Az együttes kiemelkedett az Ördögkatlan Fesztivál állandó szereplőjeként, és aktív résztvevője az adventi koncertprogramoknak. 2024-ben fennállásának 30. évfordulóját ünneplik, amely újabb mérföldkő életükben. Vezetőjük Dolgos Éva, aki kezdettől fogva irányítja a formációt, amely számos európai országban is sikerrel lépett fel, például Ausztriában, Németországban és Erdélyben.

Rákász Gergely 🎹 orgonakoncert, Siklós
2025-09-20 19:30 - 21:00
Rákász Gergely orgonakoncertje Siklóson, 2025.09.20-án 19:30-tól!
Rákász Gergely napjaink egyik legismertebb magyar orgonaművésze, aki különleges előadásaival új életet lehelt a klasszikus zenébe, különösen az orgonajátékba. Már fiatalon megmutatkozott tehetsége és szenvedélye a zene iránt. Pályája során nemcsak hazánkban, hanem külföldön is komoly sikereket ért el, koncertezett például az Egyesült Államokban, Angliában, Németországban és még sok más országban.
Ami különlegessé teszi Rákász Gergelyt, az nemcsak kiváló technikája, hanem előadásmódja is. Koncertjein gyakran vetítéseket, fényjátékot és történelmi háttérmagyarázatokat is alkalmaz, hogy a közönség jobban megértse és átérezze a zeneművek mondanivalóját. Így válik az orgonazene egy igazán élő, izgalmas élménnyé minden korosztály számára.
Egyik legismertebb koncertsorozata a Lords of the Organ, amelyben Bach, Liszt és más nagy zeneszerzők műveit szólaltatja meg. Célja, hogy az orgonát – amelyet sokan templomi hangszerként tartanak számon – közelebb hozza a közönséghez, és megmutassa, milyen sokoldalú és lenyűgöző hangszer is valójában.
Rákász Gergely nem csupán zenész, hanem művészi küldetéstudattal rendelkező ember. Előadásaival tanít, szórakoztat, elgondolkodtat, és hidat épít a klasszikus zene világa és a mai kor embere között. Munkássága nagyban hozzájárul ahhoz, hogy a komolyzene ne csak egy szűk réteg kiváltsága legyen, hanem minél többen megtapasztalják annak szépségét és értékét.

Rákász Gergely koncert Siklós 2025 – információk
A térség – így Siklós is – számos komolyzenei esemény helyszínéül szolgál az elmúlt években (is) – gondoljunk csak a hegedűkoncertre Siklóson, az Orgonák Éjszakájára Villányban vagy Müller Albert orgonakoncertjére Máriagyűdön – hogy csak a legutóbbiakat említsük.
A továbbiakban idézünk az eseményről, Rákász Gergelytől.
VIVALDI – BACH – DEBUSSY
Vivaldi mester olyan népszerű, hogy a Négy Évszak tavalyi befejezése után közkívánatra idén is szerepel a műsoron. La Follia (A Bolond) egyike a legősibb európai zenei témáknak és évszázadok óta csavar az ujja köré minden hallgatót. Merüljünk alá a kultúránk kútjába, és az alján kincset találunk!
Éppen 150 éve mutatták be Bizet remekművét a Carment. Az operából játszom egy csokorra való témát. Habanera, Hejj Torreádor! Egyik szebb mint a másik.Sajnos Bizet küzdelmes élete végén nem érte meg, hogy a zenéje az égbe íródjon a csillagok közé.Érdekes történet, mesélek majd róla.
Bach nagy G-moll Fantázia és Fúgája cím alapján talán csak a legnagyobb rajongóknak dobogtatja meg a szívét, de meghallgatva ezt a tökéletes remekművet az is rajongó lesz, aki korábban csak azért dobálózott Bach nevével, mert azt egy csomó menő barátjától hallotta.10 éve készült belőle felvételem a BACH lemezemre, és az utóbbi hetekben azon gondolkoztam, hogy tudom-e új szintre emelni.
De meg kell valljam, oda jutottam nem kell. Ha úgy eljátszom mint akkor, minden nüánsz hallható lesz amit az akkori hangszerelésben megfogalmaztam, akkor érdemes lesz több koncertre is eljönni (vagy megvenni a lemezt) mert első hallásra garantálom, hogy a szakértők sem veszik észre mindet.Félreértés ne essék, nem az én nagyszerűségem ez, hanem a szerzőé. Jómagam, csak bátran megmutatom őket.Az ilyen esetekre mondom: “Orgonám van és nem félek használni!” Vívódtam, kiadjuk-e a régóta készülő szerelmes lemezt.
Lords Of The Organ
2018 óta ülök rajta, csiszolgatjuk, egyre szebb lett, de közben véget ért a CD korszak. Végül – Oh hübrisz – úgy megszerettem, hogy limitált darabszámmal de megjelenik.Erről játszom a Cataniai Hattyú, Bellini – Norma című operájának szívbe markoló áriáját a Casta Diva-t és Debussytőla Holdfényt (Clair De Lune). Fogunk sírni, de ne aggódj kedves hallgató, nem minden könny keserű! Különösen nem a katarzis és a szépség könnyei! Fogunk a levegőbe csapni – EZ AZ! – felkiáltással, és fogjuk magunkat egynek érezni minden lélegzővel, olyan mély az örökségünk óceánja.
Mindent összevetve hozom a Lords of the Organ sorozat szokásos arculatát!
Változatos muzsikák, erő és alázat, mélységek és magasságok, mindez látványkoncert formában, lenyűgöző művészi grafikákkal kiegészítve a zenét, hiszen a koncert Vivaldihoz hasonlóan nem csak kiszolgálni, de formálni is igyekszik a közízlést!
Jegyvásárlás az eseményre az alábbi linken lehetséges.
